અમદાવાદ: શહેરના દાણીલીમડા વિસ્તારમાં એક વેપારી એક લાખ રૂપિયા પરત માગવાની બાબતે ચાર શખ્સોએ તલવાર અને લોખંડની પાઇપ વડે હુમલો કર્યો છે. દાણીલીમડામાં આવેલ ન્યૂ શાહઆલમ નગરમાં રહેતા અને રેડીમેડનો વેપાર કરતા મુશર્રફભાઇ મુસ્તાકભાઇ શેખે દાણીલીમડા પોલીસ સ્ટેશનમાં ફરિયાદ કરી છે. ફરિયાદમાં કરેલા આક્ષેપ પ્રમાણે મુશર્રફભાઇની પુત્રી ફરિનબાનુની સગાઇ રશીદખાન પઠાણના પુત્ર સહેજાદ સાથે નક્કી કરી હતી. જેમાં રશીદખાનને એક લાખ રૂપિયા ઉધાર આપ્યા હતા. ત્યારબાદ કોઇ કારણોસર મુશર્રફભાઇએ તેમની પુત્રીની સગાઇ તોડી નાખી હતી. જેથી તેમણે રશીદખાન પાસે એક લાખ રૂપિયા પરત માગ્યા હતા. રશીદખાને રૂપિયા આપવાનો ઇન્કાર કરી દેતાં બંને વચ્ચે બોલાચાલી થઇ હતી.